paragraph_text: Kaljenje čelika je toplinska obrada kojom se postiže otvrdnuće čelika. Ono se sastoji od austenizacije (zagrijavanje u γ-područje ili austenit) i ohlađivanja takvom brzinom da se znatan dio (najbolje cijeli dio) austenita pretvori u martenzit. Temperatura kaljenja (austenizacije) iskustveno se izračunava primjenom vrijednosti temperature A<sub>c3</sub> (za podeutektoidne) i temperature A<sub>c1</sub> (za nadeutektoidne čelike): Kod čelika su te temperature uvijek navedene, i to s napomenom u kojem se sredstvu čelik kali. Kaljenje može biti u slanoj vodi, vodi, ulju ili zraku.<ref> "Strojarski priručnik", Bojan Kraut, Tehnička knjiga Zagreb 2009.